يامشيه أستاذه وكعده بروف
ماجستير شكلج من تصفني
يابحث العمر وطروحه أهواي
ولا شعت شمش لوما تشعين
أنه الي طحت بهواج صارسنين
ألم وجمع مصادر لاتعدين
ذمه بركبتج كل الممرات
ترشيهن عطر لمن تمرين
وكفه بكل درج خليلي تذكار
حتى أرسم خطوتج من تصعدين
ثلت تيام غبتي وحالي جنون
بالعطله شكولن من تروحين
أخذي كلبي الهلج عمري وياج
وراويهم جروحي والنياشين
خيعون المصاطب شمتج هيل
وبخت ألتربيه البيه تدرسين
أحبج هذا أنه الهيج مخلوق
وأحب كلشي على حبج زين موزين
ياباجر وأمس ياكل الأيام
ياعمري الكضيته وباقي الاسنين
أذا سجين حبج أقبل اهواج
لان ذبحجي حلال بهيج شجين
بجيت أدموع شبه السيل ماجن
عليج وليالي الفرح ماجن
أذا عن قيس أكلج جذب ماجن
جن عقلي باثر فركاج أليه